
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru aprobarea Ordonanţei de urgenţã a Guvernului nr.55/2020 privind instituirea unor măsuri de protecţie socială în contextul situaţiei epidemiologice determinate de răspândirea coronavirusului SARS-CoV-2, trimis Comisiei pentru muncă şi protecţie socială în procedură de urgenţă, cu adresa nr. PLx 307/2020 din 27.05.2020, pentru dezbatere şi examinare în fond.



PREŞEDINTE,
ADRIAN SOLOMON

Parlamentul României
Camera Deputaţilor
Comisia pentru muncă şi protecţie socială

	Bucureşti,
	24 noiembrie 2020

	Nr.
	4c-9/405


	
R A P O R T
asupra proiectului de Lege pentru aprobarea Ordonanţei de urgenţã a Guvernului nr.55/2020 privind instituirea unor măsuri de protecţie socială în contextul situaţiei epidemiologice determinate de răspândirea coronavirusului SARS-CoV-2


În temeiul art.94 şi 115 alin.(3) din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 307/2020 din 27.05.2020, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţã a Guvernului nr.55/2020 privind instituirea unor măsuri de protecţie socială în contextul situaţiei epidemiologice determinate de răspândirea coronavirusului SARS-CoV-2.

Proiectul de lege are ca obiect de reglementare aprobarea Ordonanţei de urgenţă a Guvernului nr. 55/2020 care prevede instituirea unor măsuri de protecţie socială în contextul situaţiei epidemiologice determinate de răspândirea coronavirusului SARS-CoV-2, constând în acordarea ajutorului de deces în cazul persoanelor decedate în perioada stării de urgenţă, plata pensiilor de invaliditate, respectiv a pensiilor de urmaş stabilite, solicitarea de către asiguraţi a dispozitivelor medicale în vederea corectării şi recuperării deficienţelor organice, funcţionale sau fizice, ca urmare a unui accident de muncă sau boală profesională şi pentru care nu se eliberează în perioada stării de urgenţă o recomandare medicală, eliberarea certificatelor de concediu medical aferente cazurilor de accident de muncă sau boală profesională în perioada stării de urgenţă. 
Se reglementează sursele de finanţare pentru îndeplinirea obligaţiilor prevăzute la art.11 din Ordonanţa Militară nr.8/2020 şi se stabileşte competenţa Guvernului pentru stabilirea valorii nominale a alocaţiei de hrană şi a indemnizaţiei de cazare, precum şi a modalităţii de decontare a acestora din bugetele locale.

Proiectul de lege a fost adoptat de Senat în şedinţa din 19 mai 2020.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.381/24.04.2020)
· avizul favorabil al Comisiei pentru buget, finanţe şi bănci 
(nr.4c-2/533/03.08.2020)
· avizul favorabil al Comisiei pentru sănătate şi familie 
(nr.4c-10/149/2.06.2020)
· avizul favorabil al Comisiei pentru administraţie publică şi amenajarea teritoriului (nr.4c-7/221/16.06.2020)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/284/2.06.2020)

La dezbaterile care au avut loc în şedinţa online a comisiei din 23 noiembrie 2020 a participat, în conformitate cu prevederile art.55 din Regulamentul Camerei Deputaţilor, republicat, domnul Petronel Munteanu, secretar general adjunct, Ministerul Muncii şi Protecţiei Sociale.

La lucrările comisiei şi-au înregistrat prezenţa deputaţii conform listei de prezenţă.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În cursul dezbaterilor au fost prezentate amendamentele cuprinse în avizul Comisiei pentru buget, finanţe şi bănci, care, supuse votului, au fost respinse. Acestea se regăsesc în anexa care face parte integrantă din prezentul raport.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege în forma prezentată de Senat. 



PREŞEDINTE,					SECRETAR,
Adrian Solomon					Violeta Răduţ








Întocmit,
Consilier parlamentar Sorina Szabo







ANEXA 

AMENDAMENTE RESPINSE
În urma dezbaterilor, Comisia a respins următoarele amendamente:

	Nr. crt.
	Text
Iniţial OUG nr. 55/2020
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
Art.1 alin.(3)


(3)În vederea stabilirii pensiilor de urmaş şi acordării ajutorului de deces, ca urmare a deceselor înregistrate în perioada stării de urgenţă, serviciile publice comunitare locale de evidenţă a persoanelor sau ofiţerul de stare civilă din cadrul serviciilor publice comunitare locale de evidenţă a persoanelor sau primăriilor unităţilor administrativ-teritoriale unde nu funcţionează astfel de servicii sunt obligate ca, în ziua înregistrării actului de deces, să transmită casei teritoriale de pensii competente, în funcţie de domiciliul persoanei decedate, extras pentru uz oficial de pe actul de deces prin poşta electronică. Această obligaţie încetează la 30 de zile de la data încetării stării de urgenţă.
	
1. La articolul 1, alineatul (3), se
modifică şi va avea următorul
cuprins: 
(3)În vederea stabilirii pensiilor de urmaș și acordării ajutorului de deces, Serviciile Publice Comunitare Locale de Evidență a Persoanelor sau ofițerul de stare civilă din cadrul serviciilor publice comunitare locale de evidență a persoanelor sau primăriilor unităților administrativ-teritoriale unde nu funcționează astfel de servicii, sunt obligate ca, în ziua înregistrării actului de deces, să transmită casei teritoriale de pensii competentă, în funcție de domiciliul persoanei decedate, extras pentru uz oficial de pe actul de deces și prin poștă sau prin mijloace electronice de transmitere la distanță.

Autor: Claudiu-Iulius-Gavril Năsui, grup parlamentar al USR
membrii Comisiei pentru buget, finanțe și bănci

	
1.Ordonanța introduce această măsură benefică pentru cetățeni, cu precădere cei vulnerabili sau aflați în dificultate, scutindu-i de a purta hârtii de la o instituție la alta. Însă această facilitate a fost introdusă doar pentru perioada de urgență. 
Având în vedere că în ciuda încetării stării de urgență decretate, epidemia continuă să fie o realitate care se poate chiar agrava neașteptat, se propune această soluție permanent, nu doar pentru incidentele ivite în perioada stării de urgență.
Acest lucru este cu atât mai util cu cât privește în principal facilitarea realizării drepturilor unor persoane vulnerabile, care trec printr-o perioadă de dificultate sau un necaz.

2. Ordonanţa se refera exclusiv la o perioada determinată în timp, respectiv la perioada stării de urgenţă instituite prin Decretul nr. 195/2020 privind instituirea stării de urgenţă pe teritoriul României şi prelungite prin Decretul nr. 240/2020 privind prelungirea stării de urgenţă pe teritoriul României. O astfel de prevedere poate face obiectul unui act normativ care nu are aplicabilitate temporară.

	Camera Deputaţilor.

	2. 
	


Art. 3 - Pe perioada stării de urgenţă asiguraţii care solicită dispozitive medicale în vederea corectării şi recuperării deficienţelor organice, funcţionale sau fizice, ca urmare a unui accident de muncă sau boală profesională, şi pentru care nu se eliberează în perioada stării de urgenţă o recomandare medicală pot transmite prin poştă sau în format electronic caselor teritoriale de pensii recomandarea medicului curant eliberată anterior instituirii stării de urgenţă.
	
2. Articolul 3 se modifică și va
avea următorul cuprins: 
Art.3. - Asigurații care solicită dispozitive medicale în vederea corectării și recuperării deficiențelor organice, funcționale sau fizice ca urmare a unui accident de muncă sau boală profesională, pot depune la casele teritoriale de pensii recomandarea medicală eliberată de medicul curant sau o pot transmite prin poștă sau prin mijloace electronice de transmitere la distanță.

Autor: Claudiu-Iulius-Gavril Năsui, grup parlamentar al USR, membrii Comisiei pentru buget, finanțe și bănci

	
1. Se propune facilitatea prevăzută de ordonanță pentru cetățenii vulnerabili sau în dificultate drept soluție permanentă, nu doar pentru incidentele ivite în perioada stării de urgență.

2.Ordonanţa se refera exclusiv la o perioada determinată în timp, respectiv la perioada stării de urgenţă instituite prin Decretul nr. 195/2020 privind instituirea stării de urgenţă pe teritoriul României şi prelungite prin Decretul nr. 240/2020 privind prelungirea stării de urgenţă pe teritoriul României. O astfel de prevedere poate face obiectul unui act normativ care nu are aplicabilitate temporară.

	

	3. 
	
Art. 4



(1)Certificatele de concediu medical eliberate în perioada stării de urgenţă aferente cazurilor de accident de muncă sau boală profesională se transmit caselor teritoriale de pensii prin poştă sau mijloace electronice de transmitere la distanţă de către beneficiarii de indemnizaţii sau de către persoanele juridice care au calitatea de angajatori.




...............................................
(3)În termen de 30 de zile de la data încetării stării de urgenţă, beneficiarii de indemnizaţii sau persoanele juridice care au calitatea de angajatori vor depune la casa teritorială de pensii din raza administrativ-teritorială certificatele de concediu medical însoţite de documentele justificative, în original, avizate de către direcţiile de sănătate publică, casele teritoriale de pensii, respectiv medicii de medicina muncii, după caz.
	
3. La articolul 4, alineatele (1) și (3), se modifică şi vor avea următorul
cuprins: 
(1) Certificatele de concediu medical aferente cazurilor de accident de muncă sau boală profesională se pot transmite caselor de pensii și prin poștă sau prin mijloace electronice de transmitere la distanță de către beneficiarii de indemnizații sau de către persoanele juridice care au calitatea de angajatori.

Autor: Claudiu-Iulius-Gavril Năsui, grup parlamentar al USR, membrii Comisiei pentru buget, finanțe și bănci

...............................................
(3) În termen de 30 de zile de la data recuperării indemnizațiilor reglementate de Legea nr. 346/2002, beneficiarii de indemnizații sau persoanele juridice care au calitatea de angajatori vor depune sau vor transmite prin poștă la casa teritorială de pensii din raza administrativ teritorială, certificatele de concediu medical însoțite de documentele justificative, în original, avizate de către direcțiile de sănătate publică, casele teritoriale de pensii, respectiv medicii de medicina muncii, după caz.

Autor: Claudiu-Iulius-Gavril Năsui, grup parlamentar al USR, membrii Comisiei pentru buget, finanțe și bănci

	
1.Se propune facilitatea prevăzută de ordonanță pentru cetățenii vulnerabili sau în dificultate drept soluție permanentă, nu doar pentru incidentele ivite în perioada stării de urgență.

2.Ordonanţa se refera exclusiv la o perioada determinată în timp, respectiv la perioada stării de urgenţă instituite prin Decretul nr. 195/2020 privind instituirea stării de urgenţă pe teritoriul României şi prelungite prin Decretul nr. 240/2020 privind prelungirea stării de urgenţă pe teritoriul României. O astfel de prevedere poate face obiectul unui act normativ care nu are aplicabilitate temporară.

	

	4. 
	
Art. 5


(1)În perioada stării de urgenţă despăgubirea în caz de deces reglementată de art. 45 din Legea nr. 346/2002, republicată, cu modificările şi completările ulterioare, se acordă la cererea solicitantului, persoană fizică sau juridică, în baza documentelor transmise casei teritoriale de pensii, prin poştă sau mijloace electronice de transmitere la distanţă.

	
4. La articolul 5, alineatul (1), se
modifică şi va avea următorul
cuprins: 
(1) Despăgubirea în caz de deces reglementată de art. 45 din Legea nr. 346/2002, republicată, cu modificările și completările ulterioare, se acordă la cererea solicitantului, persoană fizică sau juridică în baza documentelor depuse la casa teritorială de pensii sau transmise prin poștă sau mijloace electronice de transmitere la distanță.

Autor: Claudiu-Iulius-Gavril Năsui, USR, membrii Comisiei pentru buget, finanțe și bănci

	
Respins la vot
	

	5. 
	
Art.5. alin (4)

(4) Prevederile alin. (1)-(3) îşi încetează aplicabilitatea la 30 de zile de la data încetării stării de urgenţă.
	
5. La articolul 5, alineatul (4) se abrogă.

Autor: Claudiu-Iulius-Gavril Năsui, USR, membrii Comisiei pentru buget, finanțe și bănci

	
Respins la vot

